ЦЕНТАР ЗА СОЦИЈАЛНИ РАД

ЗА ОПШТИНУ КУЧЕВО

БРОЈ:06-551-14-1548/18

ДАТУМ: 15.10.2018.године

К У Ч Е В О

На основу члана 124. Закона о социјалној заштити („Сл.гласник РС“ бр. 24/2011) и члана 21. и 22. Статута Центра за социјални рад за општину Кучево бр. 06-318/12-2 од 28.02.2012.године, Управни одбор Центра за социјални рад за општину Кучево, на седници одржаној дана 09.10.2018.године, расписује

**КОНКУРС**

**за именовање директора Центра за социјални рад за општину Кучево на мандатни период од четири године**

УСЛОВИ: За директора центра за социјални рад може бити именован: - држављанин Републике Србије, - који је стекао високо образовање на студијама другог степена (мастер академске студије, специјалистичке академске студије, специјалистичке струковне студије), односно на основним студијама у трајању од најмање четири године и одговарајући академски, односно стручни назив утврђен у области правних, економских, психолошких, педагошких и андрагошких и социолошких наука, односно стручни назив дипломирани социјални радник и има најмање пет година радног искуства у струци,

- да није под истрагом и да се против њега не води кривични поступак,

- да није осуђиван

Maндат директора центра за социјални рад траје четири године.

Уз пријаву на конкурс кандидат подноси:

- Извод из матичне књиге рођених (оригинал или оверена фотокопија),

- Уверење о држављанству (оригинал или оверена фотокопија),

- доказ о стручној спреми,

- доказ о радном искуству у струци,

- кратак опис досадашњег радног ангажовања,

- уверење суда да није под истрагом и да се против истог не води кривични поступак,

- уверење да није осуђиван за кривично дело из групе кривичних дела против живота и тела, против права човека и грађанина,против права по основу рада, против части и угледа, против полне слободе, против брака и породице, против службене дужности као и против уставног уређења и безбедности Републике Србије .

Уз прописану конкурсну документацију кандидат подноси и Програм рада за мандатни период на који се врши именовање.

Рок за подношење пријава је 15 (петнаест) дана од дана објављивања конкурса у публикацији «Послови». Неблаговремене и непотпуне пријаве неће се разматрати.

Пријаве са потребном документацијом слати на адресу Центар за социјални рад за општину Кучево, ул. Светог Саве број 213, 12240 Кучево, са назнаком «За конкурс за именовање директора» . Текст конкурса објављује се у публикацији Националне службе запошљавања „Послови“, на интернет презентацији Центра за социјални рад за општину Кучево и на огласној табли Центра за социјални рад за општину Кучево.

Председник УО

Александар Павловић